Дүүргийн Засаг даргын 2020-2024 оны

үйл ажиллагааны хөтөлбөр батлах тухай

Монгол Улсын Засаг захиргаа, нутаг дэвсгэрийн нэгж түүний удирдлагын тухай хуулийн 18 дугаар зүйлийн 18.1.1 “д” заалт, 25 дугаар зүйлийн 25.1 дэх хэсэг, Хөгжлийн бодлого, төлөвлөлт, түүний удирдлагын тухай хуулийн 9 дүгээр зүйлийн 9.11.1 дэх заалтыг тус тус үндэслэн дүүргийн Иргэдийн Төлөөлөгчдийн Хурлын ээлжит хоёрдугаар хуралдаанаас ТОГТООХ нь:

1. Нийслэлийн Чингэлтэй дүүргийн Засаг даргын 2020-2024 оны үйл ажиллагааны хөтөлбөрийг хавсралт ёсоор баталсугай.
2. Хөтөлбөр хэрэгжүүлэх арга хэмжээний төлөвлөгөөг батлан хэрэгжүүлж, хэрэгжилтийг жил бүрийн эцэст дүүргийн Иргэдийн Төлөөлөгчдийн Хуралд тайлагнаж байхыг дүүргийн Засаг дарга /Н.Батсүмбэрэл/-д үүрэг болгосугай.
3. Тогтоолын хэрэгжилтэд хяналт тавьж ажиллахыг дүүргийн Иргэдийн Төлөөлөгчдийн Хурлын Ажлын алба /даргын үүрэг гүйцэтгэгч О.Батмөнх/-нд даалгасугай.

ХУРЛЫН ДАРГА Б.МӨНХБАТ

Нийслэлийн Чингэлтэй дүүргийн Иргэдийн

Төлөөлөгчдийн Хурлын 2020 оны .... дугаар

сарын ....-ны өдрийн .... дугаар тогтоолын хавсралт

# ЧИНГЭЛТЭЙ ДҮҮРГИЙН ЗАСАГ ДАРГЫН 2020-2024 ОНЫ ҮЙЛ АЖИЛЛАГААНЫ ХӨТӨЛБӨР

**НЭГ. “КОВИД-19” ЦАР ТАХЛААС ҮҮДЭЛТЭЙ ЭДИЙН ЗАСАГ, НИЙГМИЙН ХҮНДРЭЛИЙГ ДАВАН ТУУЛАХ БОДЛОГО**

* 1. Ковид-19” халдварт цар тахлын халдвар болон мал амьтны гоц халдварт өвчнөөс урьдчилан сэргийлэх, эрсдэлийг бууруулах, дүүргийн төрийн болон нутгийн захиргааны байгууллага, хуулийн этгээдийн үйл ажиллагааг уялдуулан зохицуулж, иргэдийн эрүүл аюулгүй байдлыг хангах, урьдчилан сэргийлэх арга хэмжээг төлөвлөгөөний дагуу зохион байгуулна.
  2. Төрийн болон төрийн бус байгууллага, аж ахуйн нэгж, хувиараа хөдөлмөр эрхлэгчдэд хөдөлмөрийн аюулгүй байдал, ариун цэвэр, халдваргүйн горимыг хангахад шаардлагатай мэдээлэл, сурталчилгаа хийх, сургалт зохион байгуулах ажлыг хэрэгжүүлнэ.
  3. Халдварт цар тахлын эрсдэл нэмэгдэхээс урьдчилан сэргийлж, хариу арга хэмжээний нөөцийн бэлэн байдлыг хангах, түүнд зарцуулах төсвийн санхүүжилтийг нэмэгдүүлнэ.
  4. Цар тахлын тархаж байгаа халдвараас сэргийлэх, эрүүл мэндийн тусламж, үйлчилгээний хариу арга хэмжээний бэлэн байдлыг хангаж, дэлхий нийтэд хүлээн зөвшөөрөгдөж, туршигдсан вакцинаар хангах асуудлаар холбогдох төрийн байгууллагатай хамтран ажиллана.
  5. Халдварын улмаас сурагчийн сургууль завсардалтын эрсдэлийг тогтоож, боловсролд зориулсан зардлыг урьдчилан тооцно.
  6. Цар тахлаас үүдсэн эдийн засаг, нийгмийн хүндрэлийг даван туулахад иргэд, аж ахуйн нэгж байгууллагад чиглэсэн дэмжлэг, туслалцааг нэмэгдүүлэх чиглэлээр олон төрлийн арга хэмжээг төрийн болон төрийн бус, хувийн хэвшлийн байгууллагатай хамтран зохион байгуулна.

# ХОЁР. ХҮНИЙ ХӨГЖЛИЙН БОДЛОГО

# ЭРҮҮЛ МЭНД

# Хүн амын халдварт болон халдварт бус өвчнийг бууруулах, урьдчилан сэргийлэх, эрт илрүүлэх, орон нутгийн эрүүл мэндийн тогтолцоог бэхжүүлэх “Эрүүл Чингэлтэйчүүд-2024” арга хэмжээг дүүргийн Иргэдийн Төлөөлөгчдийн Хурлын Тэргүүлэгчдийн хурлаар батлуулан хэрэгжүүлнэ.

# Дүүргийн эрүүл мэндийн байгууллагуудын тусламж, үйлчилгээний чанар хүртээмжийг сайжруулж, эмчилгээ, оношилгооны хүчин чадал, нэр төрлийг нэмэгдүүлэх, шаардлагатай тоног төхөөрөмжийг үе шаттайгаар сайжруулж, ажилтан, албан хаагчдын хариуцлага, урамшууллын тогтолцоог шинэчилнэ.

# Дүүргийн нэгдсэн эмнэлэг, Хайлааст салбар Амбулатори-2, Жишиг Өрхийн Эрүүл мэндийн төвүүдийн барилгыг барих ажлыг дээд шатны байгууллагуудтай хамтран шийдвэрлэнэ.

# Эрүүл мэндийн мэдээллийн нэгдсэн сан бүрдүүлж, үйл ажиллагааны явцыг бүрэн цахимжуулж, эмчилгээ, үйлчилгээнд орчин үеийн технологийн дэвшлүүдийг ашиглах замаар цахим эрт илрүүлэг, эргэн дуудах болон эм, эмнэлгийн хэрэгслийн чанар, аюулгүй байдлыг хангаж, хүртээмжийг нэмэгдүүлэн бүртгэл, хяналтын цахим тогтолцоог бүрдүүлэхэд холбогдох дэмжлэг үзүүлнэ.

# Эрүүл, идэвхтэй амьдралын хэв маягийг төлөвшүүлэх арга хэмжээнүүдийг дэмжин ажиллана.

# БИЕИЙН ТАМИР, СПОРТ

# Нийтийн биеийн тамирыг хөгжүүлэн, хүн амын бие бялдрыг чийрэгжүүлэх зорилго бүхий “Чингэлтэй лиг” олон төрөлт уралдаан тэмцээнийг жил бүр зохион байгуулна.

# Нийтийн биеийн тамирыг эрүүл, идэвхтэй амьдралын хэв маяг, аж төрөх ёсны салшгүй хэсэг болгох зорилгоор дүүргийн иргэдэд үйлчлэх спортын зориулалтын стандарт талбайн хүртээмжийг нэмэгдүүлж, олон улсын жишигт нийцсэн спортын барилга байгууламжийн ажлыг эрчимжүүлнэ.

# Дүүргийн Засаг даргын дэргэдэх Өсвөрийн шигшээ багийн үйл ажиллагааг өргөжүүлэн, бэлтгэл сургуулилтыг тогтмолжуулж, уралдаан тэмцээнд оролцох нөхцөл бололцоогоор ханган, дэмжиж ажиллана.

# БОЛОВСРОЛ, ШИНЖЛЭХ УХААН

# Ерөнхий боловсролын сургуулийн багш, сурагчдын хичээлийн чанарыг ахиулах, сэтгэлгээний өндөр хурдтай иргэнийг төлөвшүүлэх зорилгоор “Оюунлаг Чингэлтэйчүүд” төслийг хэрэгжүүлнэ.

# Шинээр сургууль, цэцэрлэг барих, өргөтгөх замаар цэцэрлэгийн хамран сургалтыг нэмэгдүүлэх, сургуулийн анги дүүргэлтийг стандарт түвшинд хүргэх ажлыг хэрэгжүүлнэ.

# Ерөнхий боловсролын цахим сургуулиудын тоог нэмэгдүүлэх, дэвшилтэт технологийг сургалтын үйл ажиллагаандаа нэвтрүүлж боловсролын салбарын тэгш, хүртээмжтэй байдлыг ханган чанарыг дээшлүүлнэ.

# Багш нарын мэргэжлийн тасралтгүй хөгжлийг дэмжиж, мэргэжил дээшлүүлэх гадаад, дотоодын сургалт, үйл ажиллагаанд хамруулж, “Чадварлаг багш-2024” арга хэмжээг хэрэгжүүлнэ. Багшийн хөгжлийг дэмжих үйл ажиллагааг сайжруулж, индексийн урамшууллыг олгоно.

# Олон улсад өрсөлдөх чадвартай боловсролын хөтөлбөрийг бий болгох эрх зүйн шинэтгэлийн ажлыг дэмжиж, үе шаттайгаар хэрэгжүүлэхэд холбогдох байгууллагатай хамтран ажиллана.

# ХӨДӨЛМӨР, НИЙГМИЙН ХАЛАМЖ, ДААТГАЛ

# Хөдөлмөр эрхлэлтийг дэмжих зорилготой “Бүтээлч Чингэлтэйчүүд-2024” арга хэмжээг уламжлал болгон хэрэгжүүлнэ.

# “Цахим Монгол” арга хэмжээний хүрээнд хөдөлмөр, нийгмийн хамгааллын салбарыг бүхэлд нь цахимжуулж, иргэдэд үзүүлэх үйлчилгээг ил тод, шуурхай, хүртээмжтэй болгох бодлогыг дэмжин ажиллана.

# Хөгжлийн бэрхшээлтэй иргэдийн ажлын байрыг нэмэгдүүлэх, нийгмийн амьдралд оролцох боломжийг бүрдүүлэхэд анхаарч дэд бүтэц, тохижилт, барилга байгууламж, зам талбайн стандартыг хангуулна.

# Нийгмийн халамжийн үйлчилгээ, хөдөлмөр эрхлэлтийн дотоод гадаад төсөл, хөтөлбөр, арга хэмжээг төлөвлөгөөний дагуу үр дүнтэй хэрэгжүүлэн ажиллана.

# Нийгмийн даатгалын тухай хууль тогтоомжийн хэрэгжилтийг хангах, хүн амд үзүүлэх нийгмийн даатгалын үйлчилгээг түргэн шуурхай хүргэн, хамрагдалтыг нэмэгдүүлнэ.

# ХҮҮХЭД, ЗАЛУУЧУУД, ГЭР БҮЛ

# Залуу гэр бүлийн эрүүл мэнд, боловсрол, хөдөлмөр эрхлэлт, нийгмийн харилцаа, сэтгэл зүй, хөгжлийн хэрэгцээг дэмжсэн "Залуу гэр бүл-2024" арга хэмжээг дүүргийн Иргэдийн Төлөөлөгчдийн Хурлын Тэргүүлэгчдийн хурлаар батлуулан хэрэгжүүлнэ.

# Хүчирхийлэлд өртсөн хүүхдэд урт хугацааны нөхөн сэргээх үйлчилгээ үзүүлэх төвийг байгуулна.

# Асрамжийн газарт өсөж, 18 нас хүрсэн залуучуудыг бие даан амьдрахад дэмжлэг үзүүлэх төсөлд хамруулна.

# ҮНДЭСНИЙ БАХАРХАЛ, ӨВ СОЁЛ

# Монголын түүх, хэл, соёл, үндэсний өв уламжлал, зан заншил, эх оронч сэтгэлгээ, үндэсний үнэт зүйлээ дээдэлсэн агуулгыг баяжуулж, олон нийтэд түгээн дэлгэрүүлэх, сурталчлах зорилготой “Соёлтой иргэн-2024” арга хэмжээг хэрэгжүүлнэ.

# Үндэсний бахархал өв соёлыг иргэдэд түгээн дэлгэрүүлж, соёл урлагийн үйлчилгээгээр дамжуулан сурталчлан таниулах, иргэд олон нийтэд хүргэх, тэдэнд үйлчлэх тав тухтай орчныг бий болгож, “Соёлын ордон барих” ажлыг эхлүүлнэ.

# Соёл, урлагийн тогтвортой хөгжлийн зорилтыг хангахад чиглэсэн үндэсний зорилтот арга хэмжээнүүдийг үр дүнтэй хэрэгжүүлнэ.

# ГУРАВ. ЭДИЙН ЗАСГИЙН БОДЛОГО

# САНХҮҮ, ТӨСВИЙН ЗОХИЦУУЛАЛТ

# Монгол улсын төсөв, санхүүгийн талаарх хууль тогтоомжийг хэрэгжүүлэх ажлын хүрээнд дүүргийн төсвийн тэнцвэрт байдал, эдийн засгийн бие даасан байдлыг бэхжүүлэн, нутгийн захиргааны байгууллагаас дэвшүүлсэн зорилтыг хэрэгжүүлэхэд шаардагдах хөрөнгө санхүүгийн нөөц бүрдүүлэн ажиллана.

# Төсвийн урсгал зардалд дүн шинжилгээ хийн, төсвийн сахилга хариуцлага, дүүргийн төсвийн байгууллагуудын орлого, зарлага хөрөнгө оруулалтын ажил болон хууль тогтоомж, бодлогын баримт бичгийн хэрэгжилтэд тавих хяналтыг сайжруулна.

# Монгол Улсын татварын тухай болон бусад хууль тогтоомжийн хэрэгжилтийг ханган, татварын тайлагналт, хураалтын үйл ажиллагааг цахимжуулж, ил тод байдлыг нэмэгдүүлэх замаар татварын үйлчилгээг иргэд, татвар төлөгчдөд хүндрэлгүй болгож, татварын суурийг нэмэгдүүлэх талаар дэмжиж ажиллана.

# Дүүргийн өмч хөрөнгийн ашиглалтын менежментийг сайжруулан, үр ашгийг нэмэгдүүлнэ.

# Худалдан авах ажиллагааг хуулийн хүрээнд, хэмнэлттэй, хариуцлагатай, ил тод, өрсөлдөх тэгш боломжтой, үр ашигтай зарчмуудыг баримтлан 100 хувь цахим хэлбэрээр зохион байгуулж, тендер шалгаруулалтын үр дүн, мэдээллийг олон нийтийн мэдээллийн хэрэгслээр ил тод нээлттэй мэдээллэнэ.

# Статистикийн тоон мэдээллийн хэрэглээ, ашиглалтыг сайжруулж, үнэн зөв байдлыг ханган, мэдээ судалгааны хамрах хүрээг өргөжүүлнэ.

# ХҮНС, ХУДАЛДАА ҮЙЛЧИЛГЭЭ

# Жижиг, дунд үйлдвэрлэлийг дэмжих “Чингэлтэйд үйлдвэрлэв-2024” арга хэмжээг дүүргийн Иргэдийн Төлөөлөгчдийн Хурлын Тэргүүлэгчдийн Хурлаар батлуулан хэрэгжүүлнэ.

# Төр, хувийн хэвшлийн хамтын ажиллагааг идэвхжүүлэх, худалдаа үйлчилгээ, аялал жуулчлалын салбаруудад тавигдах стандартын хэрэгжилтийг ахисан түвшинд хүргэх зорилгоор мэргэжлийн байгууллагуудтай хамтран мэдээлэл, мэргэжил арга зүйн удирдлагаар хангаж, байгаль орчинд ээлтэй, хүлэмжийн хий багатай ногоон төслүүдийг дэмжинэ.

# Иргэдийг чанартай, экологийн цэвэр бүтээгдэхүүн, хүнсний ногоогоор хангах нөхцөлийг бүрдүүлэн, газар тариалангийн бүс нутгийн аймаг, сум, тариалалт эрхэлдэг аж ахуйн нэгж, байгууллага, иргэдтэй хамтран ажиллаж органик хүнсний үйлдвэрлэлийг дэмжинэ.

# Хүн амыг эрүүл, баталгаатай хүнсээр хангах зорилтын хүрээнд хэрэглэгчдийн хүнсний талаарх боловсролын түвшнийг дээшлүүлэх талаар анхаарч ажиллана.

# Гэр хороололд нийтийн ахуйн үйлчилгээний төвлөрсөн бичил төвүүдийг байгуулж хөрөнгө оруулалтын төсөл, иргэдийн санал санаачилгыг дэмжин ажиллана.

# Авто үйлчилгээний салбарт тавих стандартын хэрэгжилтийг ахисан түвшинд хүргэж, хяналт шалгалтыг сайжруулах замаар тохирлын үнэлгээнд бүрэн хамруулж, байгаль орчинд ээлтэй технологийг нэвтрүүлэх, хөнгөлөлттэй зээл тусламжид хамруулах ажлыг зохион байгуулна.

# Чингэлтэй дүүргийн нутаг дэвсгэрт үйл ажиллагаа явуулж буй хүнс, худалдаа үйлчилгээ, барилга, эрүүл мэнд, боловсролын салбаруудад тавигдах стандартын хэрэгжилтийг ахисан түвшинд хүргэнэ.

# БАРИЛГА, ХОТ БАЙГУУЛАЛТ

# “Гэр хорооллыг хөгжүүлэх хөрөнгө оруулалтыг дэмжих хөтөлбөр”-ийн хүрээнд “Сэлбэ дэд төв”-ийн үйл ажиллагааг үргэлжлүүлж, “Дэнжийн мянга” дэд төвийн төслийг эхлүүлэх ажлыг зохион байгуулна.

# Дүүргийн төр захиргааны байрыг Улаанбаатар хотын төвлөрлөөс гаргаж гэр хороолол дунд шинээр барьж байгуулах ажлыг эхлүүлнэ.

# Гэр хорооллын дунд “Дэд бүтцийн төв” (“Сервис центр”) нэмж байгуулна.

# Улс, нийслэл, дүүргийн эдийн засаг, нийгмийн хөгжлийн чиг хандлагад нийцүүлэн дүүргийн “Газар зохион байгуулалтын төлөвлөгөө”-г жил бүр дүүргийн Иргэдийн Төлөөлөгчдийн Хурлаар батлуулж ажиллана.

# Сууц өмчлөгчдийн холбоод, нийтийн аж ахуйн чиглэлийн үйл ажиллагааны чанар болон тогтолцоог боловсронгуй болгож, олон жилийн насжилттай орон сууцны барилгуудын дулаан алдагдлыг бууруулах ажлыг зохион байгуулна.

# Орон сууцны барилгуудын ашиглалтын хугацаа дууссан гадна болон дотор шугам сүлжээний засвар шинэчлэлтийг холбогдох байгууллагатай хамтран зохион байгуулж хэвийн найдвартай ажиллагааг хангана.

# Нийтийн эзэмшлийн гудамж зам талбай, орон сууц гэр хорооллын гэрэлтүүлэг, камержуулалтыг нэмэгдүүлж нэгдсэн удирдлага-хяналтын системд холбож, “Жишиг гудамж”-уудын тоог гэр хороололд нэмэгдүүлнэ.

# Төрийн албан хаагчдыг орон сууцжуулах, тогтвор суурьшилтай ажиллах нөхцөлөөр хангах төсөл хөтөлбөрийг боловсруулж хэрэгжүүлнэ.

# Үерийн далан суваг, борооны ус болон хөрсний ус зайлуулах шугам сүлжээг өргөтгөн шинэчлэх, сэргээн засварлах, гэр хороодын гуу жалга бүхий газруудад явган зам, шат, гүүр барьж иргэдийн амьдрах орчныг сайжруулна.

# Хөрсний ус зайлуулах шугам сүлжээг хотын ерөнхий төлөвлөлттэй уялдуулан шинээр барих болон өргөтгөн шинэчлэхийг мэргэжлийн байгууллагтай хамтран хэрэгжүүлнэ.

# Шинээр барих болон өргөтгөн шинэчлэх авто замын дагуу зам талбайн борооны ус зайлуулах шугам сүлжээг байгуулахад мэргэжлийн байгууллагатай хамтран ажиллана.

# Голын болон үерийн хамгаалалтын барилга байгууламжийн хамгаалалтын бүсийг нарийвчлан тогтоож тус бүсэд байгаа айл өрх, аж ахуйн нэгж, байгууллагыг нүүлгэн шилжүүлж, хамгаалалтын бүсийн газрыг албажуулах ажлыг эхлүүлнэ.

# ДӨРӨВ. ЗАСАГЛАЛЫН БОДЛОГО

# МЭРГЭШСЭН, ХАРИУЦЛАГАТАЙ ТӨРИЙН АЛБА

# Төрийн албаны үйл ажиллагаа, бүтээмж, чанарын удирдлагын нэгдсэн систем, хяналт хариуцлагын тогтолцоог шинэ шатанд гаргаж, төрийн албан хаагчийн ажиллах орчин нийгмийн баталгааг хангах зорилготой “Хүний нөөц, нийгмийн баталгаа-2024” арга хэмжээг дүүргийн Иргэдийн Төлөөлөгчдийн Хурлын Тэргүүлэгчдийн хурлаар батлуулан хэрэгжүүлнэ.

# Шийдвэр гаргах үйл ажиллагаанд иргэдийн оролцоог нэмэгдүүлж, дүүргийн хөгжлийн талаарх үр ашигтай санал, санаачилгыг дэмжиж ажиллана.

# Төрийн бүх шатанд байгаа авлигыг таслан зогсоох, урьдчилан сэргийлэх хөтөлбөр хэрэгжүүлж, төр иргэдийн мэдээлэл солилцох тогтолцоог боловсронгуй болгох талаар холбогдох байгууллагатай хамтран ажиллана.

# Төрийн захиргааны байгууллагад чиг үүргийн иж бүрэн шинжилгээ хийж, чиг үүргийг оновчтой болгож, ажил үүргийн давхцалыг арилгах бодлого хэрэгжүүлнэ.

# Засаг захиргааны анхан шатны нэгж хороог бэхжүүлэх ажлыг үе шаттай зохион байгуулна.

# Нутгийн захиргааны байгууллагын нээлттэй ил тод байдлыг хангаж, цахим засаглалыг хөгжүүлнэ.

# Төрийн албанд хүний эрх, жендерийн боловсрол олгох үндэсний тогтолцоог нэвтрүүлэх, жендерийн тэгш байдлыг хангах бодлогыг эхлүүлнэ.

# Улсын бүртгэлийн бүх төрлийн үйлчилгээг бүх шатанд жигд хүртээмжтэй хүргэх ажлыг дэмжинэ.

# АМАР ТАЙВАН, АЮУЛГҮЙ НИЙГЭМ

# “Гамшиг эрсдэлийг олон нийтийн оролцоотой бууруулах, гал түймрээс урьдчилан сэргийлэх-2024” арга хэмжээг хэрэгжүүлнэ.

# Гэмт хэрэг, зөрчлөөс урьдчилан сэргийлэх тухай хуулийн хэрэгжилтийг хангах хүрээнд гэмт хэргээс урьдчилан сэргийлэх сургалт, соён гэгээрүүлэх үйл ажиллагааг тогтмол зохион байгуулна.

# Зам тээврийн ослоос урьдчилан сэргийлэх арга хэмжээг авч хэрэгжүүлэн дүүргийн нутаг дэвсгэрт хурд хэтрүүлснээс болж гарах зам тээврийн хэрэг, ослыг бууруулах ажлыг үе шаттай хэрэгжүүлнэ.

# Гэр бүлийн болон хүүхдийн эсрэг хүчирхийлэл, орон байрны хулгай, мансууруулах бодистой холбоотой нуугдмал гэмт явдал илрүүлэх, урьдчилан сэргийлэх ажлыг эрчимжүүлнэ.

# Дүүргийн хэмжээнд гамшгаас хамгаалах үйл ажиллагааг төлөвлөх, нөөц бүрдүүлэх, гамшгийн эрсдэлийг бууруулна.

# ГАДААД ХАРИЛЦАА

# Дэлхийн улс орнуудын Нийслэл, дүүрэг болон хотуудтай хамтын ажиллагаа тогтоох, аялал жуучлалыг хөгжүүлэх таатай орчныг бүрдүүлэх зорилгоор төлөвлөгөө боловсруулан ажиллана.

# ТӨРИЙН БАТЛАН ХАМГААЛАХ ҮЙЛЧИЛГЭЭ

# Орон нутгийн хамгаалалтын хуулийн хэрэгжилтийг дүүргийн хутаг дэвсгэрт хангаж,бүх шатны байгууллага, нэгжийн хүлээх үүрэг, ажлын уялдааг хангаж ажиллана.

* + 1. Батлан хамгаалах хууль тогтоомжийг иргэд, аж ахуйн нэгж байгууллагуудад сурталчлан таниулах ажлыг үе шаттай зохион байгуулна.
    2. Дайчилгааны бэлэн байдлын төлөвлөлт, удирдлагын нэгдмэл байдлыг ханган ажиллана.
    3. Хүүхэд залуучуудад цэрэг эх оронч үзэл төлөвшүүлэх, цэргийн алба хаах хүсэл, эрмэлзлийг нэмэгдүүлэхэд чиглэсэн бодлого хэрэгжүүлнэ.

# ТАВ. НОГООН ХӨГЖЛИЙН БОДЛОГО

# НОГООН ХӨГЖИЛ

* + 1. Агаар, хөрсний бохирдлыг бууруулах зорилго бүхий “Ногоон дүүрэг 2024” арга хэмжээг хэрэгжүүлнэ.
    2. Дүүргийн нийтийн эзэмшлийн ногоон байгууламжийн хэмжээг нэмэгдүүлж, цэцэрлэгт хүрээлэн, ойжуулалт, ногоон байгууламжийг бүтээн байгуулна.
    3. Хог хаягдлын менежментийг сайжруулж, тээвэрлэх, ангилах, боловсруулах, худалдан авах цогц менежментийг үе шаттай хэрэгжүүлнэ.
    4. Дүүргийн ус хангамжийн эх үүсвэрийг нэмэгдүүлж, усны алдагдлыг бууруулна.
    5. Аж ахуйн нэгж, байгууллагуудыг хаягдал усаа цэвэршүүлэн дахин ашиглах ажлыг холбогдох байгууллагатай хамтран үе шаттай хэрэгжүүлнэ.
    6. Ундны усны эх үүсвэрийн гүний худаг, тоолуургүй айл өрх, аж ахуйн нэгжийн судалгааг нарийвчлан гаргаж усны бодит хэрэглээг тооцох бэлтгэл ажлыг хангана.

# ЗУРГАА. НИЙСЛЭЛ БА БҮС, ОРОН НУТГИЙН ХӨГЖЛИЙН БОДЛОГО

* 1. **ИРГЭДИЙН ТАВ ТУХТАЙ ОРЧИН**
     1. Чингэлтэй Хайрханыг чиглэсэн аяллын маршрут чиглэлийг гаргаж иргэд ая тухтай орчинд чөлөөт цагаа өнгөрүүлэх боломжийг бүрдүүлнэ.
     2. Орон сууц, гэр хорооллын дунд болон нийтийн эзэмшлийн гудамж талбайд стандартад нийцсэн хүүхдийн тоглоомын талбай, бичил цэцэрлэг, явган болон дугуйн зам барьж, хүүхэд залуучуудын чөлөөт цагаа зөв боловсон өнгөрүүлэх таатай орчныг бүрдүүлнэ.
     3. Орон сууцны хороодын дунд “Хайрхан хөгжил төв - IV”-ийг шинээр барьж байгуулна.
     4. Нийтийн тээврээр зорчигчдын ая тухтай байдлыг хангах үүднээс нийтийн тээврийн дундын болон эцсийн зогсоолуудыг саравч бүхий тохилог орчинтой болгох ажлыг үе шаттайгаар хэрэгжүүлнэ.
     5. Зам, замын байгууламжийн оновчтой төлөвлөлтийг хэрэгжүүлж, автозамын дэд бүтцийг сайжруулна.
     6. Эрчим хүчний хүчдэлийн уналттай болон цахилгаан эрчим хүчинд холбогдоогүй айл өрхийг цахилгаанаар хангах ажлыг үе шаттай судалж, хэрэгжүүлнэ.